Delhi az 1857-es indiai felkelés leverése után került közvetlen brit ellenőrzés alá. Röviddel a felkelés után Kalkuttát nevezték ki Brit India központjává, és Delhi Pandzsáb régió központja lett. 1901-től ismét Delhi lett az Indiai Birodalom fővárosa. Egyes részeit lebontották, hogy Edwin Lutyens brit építész tervei alapján felépítsék a város egy új, hatalmas negyedét, ahol a kormányzati épületek kaptak helyet. Az 1947. augusztus 15-én kikiáltott függetlenséget követően Újdelhi lett a köztársaság fővárosa, s itt rendezkedett be India kormánya is. India felosztásának idején Pandzsáb nyugati részéből és Szindből számos hindu és szikh vallású menekült Delhibe. Ezután az egész országból érkező ideköltözők szintén növelték az egyre népesebb Delhi lakosainak a számát, ami hozzájött még a születések számának emelkedéséhez.